ஹிந்து கோவில் நிர்வாகத்தில் மதச்சார்பற்ற அரசின் செயல்பாடு ஹிந்து ஒற்றுமையை பாதிக்கிறது. உதாரணமாக சாமி தரிசனத்திற்கு சிறப்பு கட்டணம் வசூலிப்பது. இது கண்டனத்திற்குரியது. ஹிந்து அறநிலையத் துறை நிர்வாகத்தின் கீழ் இருக்கும் கோவில்களில் குறைந்தபட்சம் ரூ.100 முதல் ரூ.500 வரை வசூலிக்கபடுகிறது. இந்த பணம் கோவில்களின் பராமரிப்பிற்காக என்று கூறிக் கொள்கிறார்கள். கோவில்களில் வசூலிக்கப்படும் சிறப்பு நுழைவு கட்டணத்தை எதிர்த்து சமீபத்தில் ஹிந்து முன்னணி கையெழுத்து பிரச்சாரம் தொடங்கியது. சிறப்பு தரிசனம் என்ற பெயரில் பணத்தை வசூலிப்பது நடைமுறையில் கடவுள் முன்பு ஏழை மற்றும் பணக்காரர் என்ற வேற்றுமை ஏற்படுத்தும். இந்த கட்டணத்தை ரத்து செய்ய கோரி 2012 ஜூலை 22 அன்று மாநிலம் முழுவதும் ஹிந்து முன்னணி செயல்வீரர்கள் போராட்டம் நடத்தினர். தமிழ்நாட்டில் பல்வேறு மாவட்டங்களில் 42 இடங்களில் 14,898 தொண்டர்கள் பங்கேற்றனர். சிறப்பு நுழைவு கட்டணத்தை ரத்து செய்ய கோரி சுமார் 25 லட்சம் பக்தர்களின் கையொப்பங்கள் சேகரிக்கப்பட்டன. "கேரளாவில் உள்ள சபரிமலை, குருவாயூர் கோவில்களில் சிறப்பு நுழைவு கட்டணம் வசூலிப்பதில்லை. அது போல நம் மாநிலத்தில் ஏன் செயல் படுத்த முடியாது?" என்று ஹிந்து முன்னணி சென்னை மாவட்ட செயலாளர் திரு எஸ் மனோகரன் கேள்வி எழுப்புகிறார்.